**Hospice Sønderjylland søger ny souschef pr. 1. april 2022**

Hospice Sønderjylland har til formål at yde en palliativ specialiseret indsats på et højt tværfagligt niveau til mennesker med uhelbredelig sygdom og komplekse palliative problemstillinger. Omsorg, støtte og vejledning til de pårørende, både under indlæggelsen og i efterforløbet er også en del af vores tilbud.

Det er vores vision for Hospice Sønderjylland vedvarende at udvikle Hospice på en måde, hvor patienter og pårørende oplever en høj grad af tilfredshed. Det kræver tid, gode rammer, præcise mål og ikke mindst fleksible og kompetente medarbejdere. Medarbejderne vil altid udgøre den vigtigste ressource. Målrettet uddannelse, etisk refleksion og arbejdsglæde skal medvirke til at bevare Hospice, som en sund og dynamisk arbejdsplads, hvor medarbejderne er/bliver i stand til at løse alle opgaver på kort og lang sigt.

**Dit ansvarsområde:**

**Som souschef er** du nærmeste leder for sygeplejerskerne. Duhar derfor ansvar for, at de trives og den enkeltes kompetencer udnyttes*.* Vi arbejder for et sundt og godt arbejdsmiljø med fokus på den opgave hospice har og på det tværfaglige samarbejde.Deter en forudsætning for, at vi kan lykkes med opgaven. Med reference til hospicechefen har du således ansvaret for den daglige drift og ledelsen af sygeplejerskerne.

Du er ansvarlig for en bæredygtig økonomi og et velafbalanceret ressourceforbrug i forhold til plejen og øvrigt forbrug med plads til udvikling af medarbejderne.

Du har medansvar for, at hospicefilosofien er organisationens anker og grundlaget for den daglige praksis.

Du skal være med til at sikre en stabil og udviklingsfremmende kultur både internt på Hospice og i forhold til samarbejdspartnere. En kultur som er præget af tillid og åbenhed, faglig nysgerrighed, innovation og grobund for godt samarbejde. En kultur, hvor imødekommenhed, kreativitet og nærvær er vigtige pejlemærker.

Du har sammen med hospicechefen ansvaret for at profilere Hospice Sønderjylland både som en attraktiv arbejdsplads og som et velfungerende hospice for patienter og deres pårørende.

**Din faglige og personlige profil**

* Du har dybdefaglighed i forholdt til det palliative felt.
* Du har ledererfaring og færdiggjort relevant videreuddannelse på minimum Diplom niveau.
* Du har klare værdier. Kender dig selv og dine styrker, og du har modet til at se og tale om det, der kan være svært og dilemmafyldt.
* Du har en naturlig autoritet og gennemslagskraft, der skaber tydelighed om mål, retning, prioriteringer og beslutninger. For at lykkes med det, er du lyttende, tydeligtkommunikerende og har en involverende, åben og tillidsskabende ledelsesstil.
* Du kan motivere, uddelegere og understøtte den enkelte medarbejder, og har samtidig blik for udvikling.
* Du formår at sætte medarbejdernes potentialer i spil – herunder sikre et godt og udviklende tværfagligt læringsmiljø
* Du har erfaring i og interesse for at styrke det tværfaglige samarbejde
* Du tør bruge dig selv og kan rumme det, som er anderledes fra dig selv og dine egne værdier
* Du ser en værdi i og har lyst til at arbejde i en organisation, hvor de frivillige spiller en vigtig rolle.

Se stillings- og funktionsbeskrivelse på vores hjemmeside: http://hospicesonderjylland.dk/

Hvis dette har vakt din interesse, er du velkommen til at ringe.

**Kontakt:** Hospicechef Sigrid Wemmelund på tlf.73 52 83 00 eller 20 15 05 76.

**Løn- og ansættelsesforhold:**
Løn- og ansættelsesforhold i henhold til gældende overenskomst.

**Ansøgningsfrist:** 26. januar 2022.

**Ansættelsessamtale:** Den 31. januar 2022.